എന്തുകൊണ്ട് ടിവിയില് കാളി ചോതി കുറുപ്പന്മാര് ഇല്ല പ്രകാശനം ചെയ്തു തിരുവനന്തപുരം: കേരള മീഡിയ അക്കാദമിയുടെ ഗവേഷണ പദ്ധതിയില്പ്പെട്ട എന്തുകൊണ്ട് ടിവിയില് കാളി ചോതി കുറുപ്പന്മാര് ഇല്ല എന്ന കൈരളി എക്സിക്യുട്ടീവ് എഡിറ്റര് കെ. രാജേന്ദ്രന്റെ പുസ്തകം മന്ത്രി കെ. രാധാകൃഷ്ണന് എഴുത്തുകാരി കെ.ആര് മീരയ്ക്ക് നല്കി പ്രകാശനം ചെയ്തു. മാദ്ധ്യമരംഗത്ത് മാത്രമല്ല ലോകമെമ്ബാടും ഇത്തരം വിവേചനമുണ്ട്. ആധിപത്യം സ്ഥാപിക്കുന്നവരുടെ താത്പര്യം അടിച്ചേല്പ്പിക്കപ്പെടുമ്ബോഴാണ് വിവേചനമുണ്ടാകുന്നത്. വിവേചനം ഇല്ലാതാക്കണമെങ്കില് അനീതിക്കെതിരെയുള്ള പോരാട്ടം വേണം. ഇവിടെയാണ് സാമൂഹ്യ പരിഷ്കര്ത്താക്കളുടെ പ്രസക്തിയെന്ന് പുസ്തകം പ്രകാശനം ചെയ്ത് മന്ത്രി പറഞ്ഞു. മാദ്ധ്യമ രംഗത്തെങ്കിലും ഈ വിവേചനം കുറച്ചു കൊണ്ടുവരാനുള്ള ശ്രമങ്ങള്ക്ക് പുസ്തകം കാരണമാകട്ടെയെന്ന് കെ.ആര്. മീര പറഞ്ഞു. അക്കാഡമി ചെയര്മാന് ആര്.എസ്. ബാബു വീഡിയോ സന്ദേശം നല്കി. കേരള പത്രപ്രവര്ത്തക യൂണിയന് പ്രസിഡന്റ് കെ.പി. റെജി, മനുഷ്യാവകാശ പ്രവര്ത്തക മ്യദുല ദേവി, ടി. ചാമിയാര്, കെ. അജിത്, പ്രമോദ് പയ്യന്നൂര്, അക്കാദമി സെക്രട്ടറി എന്.പി. സന്തോഷ്, കെ. രാജേന്ദ്രന്, കെ.യു.ഡബ്ളിയു.ജെ ജില്ലാ പ്രസിഡന്റ് സുരേഷ് വെള്ളിമംഗലം എന്നിവര് പങ്കെടുത്തു.